Diari Oficial de la Generalitat Valenciana


Sumari del DOGV 7362, del 17-09-2014 (2014/8378)

RESOLUCIÓ d'1 de setembre de 2014, de la consellera de Benestar Social, de la convocatòria realitzada mitjançant l'Orde 31/2014, de 30 de desembre, de subvencions a organitzacions no governamentals per al desenrotllament (ONGD), per al cofinançament de projectes i activitats de sensibilització social i/o educació per al desenrotllament, en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7362

Data del DOGV
:   17-09-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/8378


Data del document
:   01-09-2014

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

La convocatòria a què fa referència el títol es realitza mitjançant l'Orde 31/2013, de 30 de desembre.

RESOLUCIÓ d'1 de setembre de 2014, de la consellera de Benestar Social, de la convocatòria realitzada mitjançant l'Orde 31/2014, de 30 de desembre, de subvencions a organitzacions no governamentals per al desenrotllament (ONGD), per al cofinançament de projectes i activitats de sensibilització social i/o educació per al desenrotllament, en l'àmbit de la Comunitat Valenciana. [2014/8378]  
Antecedents de fet  
1. En data de 13 de gener de 2014, va ser publicada en el Diari Oficial de la Comunitat Valenciana (DOCV 7190) l'Orde 31/2013, de 30 de desembre, de la Conselleria de Benestar Social, de convocatòria per a l'any 2014 de subvencions a organitzacions no governamentals, per al cofinançament de projectes i activitats de sensibilització social i/o educació per al desenrotllament en l'àmbit de la Comunitat Valenciana.  
  
2. A esta convocatòria s'han presentat un total de 55 sol·licituds, de les quals se n'han exclòs 5 per documentació incompleta.  
3. La Comissió Tècnica del Programa de Cooperació, segons el que establix la base dotzena de l'orde de convocatòria mencionada, ha formulat, en la seua reunió de 23 de juliol de 2014, la proposta motivada de resolució corresponent de la convocatòria de subvencions.  
  
Fonaments de dret  
I. Pel que fa a la competència per a resoldre este procediment, es tenen en compte les atribucions previstes en l'article 47.3 del text refós de la Llei d'Hisenda Pública de la Generalitat, així com el que preveu el Decret 9/2014, de 10 de gener, del Consell, pel qual s'aprova el Reglament Orgànic i Funcional de la Conselleria de Benestar Social.  
II. Així mateix, en la tramitació d'este procediment s'ha tingut present el que disposa el Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional per al desenrotllament, i el que establix l'esmentada Orde 31/2013, de 30 de desembre, de la Conselleria de Benestar Social, de convocatòria de subvencions, així com el que preveuen la Llei 38/2003, de 17 de novembre, General de Subvencions, i la resta de normes d'aplicació general i pertinent.  
  
En virtut d'això, i de la proposta de la Comissió Tècnica adoptada en la sessió de 22 de juliol de 2014, resolc:  
  
Primer  
Concedir a les entitats i projectes esmentats en l'annex I d'esta resolució les subvencions sol·licitades per l'import que hi apareix especificat, dins del crèdit disponible, que puja a un total de 166.140.11 euros, del programa 134.10, capítol IV, línia de subvenció amb codi comptable T2323.  
  
Segon  
Denegar les subvencions sol·licitades a les entitats i projectes esmentats en l'annex II d'esta resolució, pels motius que s'hi assenyalen.  
  
Tercer  
Excloure les subvencions sol·licitades de les entitats i projectes esmentats en l'annex III d'esta resolució pel motiu que s'hi especifica.  
  
  
Quarta  
Requerir les entitats els projectes de les quals han sigut subvencionats en una quantitat inferior a la subvenció sol·licitada perquè, en el termini d'un mes següent a la publicació d'esta resolució, reformulen el projecte en els termes de la base catorzena de l'Orde 31/2013, de 30 de desembre, de la Conselleria de Benestar Social, de subvencions a organitzacions no governamentals, per al cofinançament de projectes i activitats de sensibilització social i/o educació per al desenrotllament en l'àmbit de la Comunitat Valenciana.  
Contra esta resolució, que posa fi a la via administrativa, es podrà interposar, potestativament, un recurs de reposició davant d'este mateix òrgan, en el termini d'un mes comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que preveuen els articles 10.1.a i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que es considere oportuna.  
  
  
València, 1 de setembre de 2014.- La consellera de Benestar Social: Asunción Sánchez Zaplana.